দ্বিতীয় মুর্শিদকুলী খান যুদ্ধ বিজয়ের এ সংবাদে তাঁর প্রধান সেনাপতি মোহাম্মদ ইসহাককে ত্রিপুরা প্রেরণ করেন এবং তাঁর মাধ্যমে অভিযানের সেনানায়ক মীর হাবিবুল্লাহ ও অন্যদের অভিনন্দন জানান এবং তাদের মাঝে নবাবপ্রদত্ত পুরস্কার বিতরণ করেন। মোহাম্মদ সাদিক ও মোহাম্মদ মেহেদীকে ত্রিপুরার দায়িত্বে রাখা হয় এবং বন্দী ত্রিপুরা রাজ ধর্মমানিক্যকে সসম্মানে ঢাকায় নবাবের সামনে হাজির করার জন্য মীর হাবিবকে নির্দেশ দেয়া হয়।